A Nosalty készített egy videósorozatot olyan Magyarországon élő külföldiekkel, akik megmutatnak nekünk egy darabot a konyhájukból. A havonta jelentkező Magyarországra jöttem első epizódjában a Voice-ból ismerős Quan Nguyen sütött borslevélbe töltött darált marhát, közben pedig arról mesélt, hogy mi volt nehéz 16 éves korában, mit szeret a magyar fogásokból, és hogy egy baj van velünk:

sokat panaszkodunk.

Ezen kívül az is kiderült, hogy az a legnagyobb különbség a vietnami gasztronómia és a magyar között, hogy ők mindenbe halszószt tesznek, mi meg paprikát.

Kiemelt kép: Nosalty